Gonna Make You Sweat (Everybody Dance Now)

"**Gonna Make You Sweat (Everybody Dance Now)**" הוא שיר של להקת מוזיקת הדאנס האמריקאית סי+סי מיוזיק פקטורי , שיצא לאור ב-18 בנובמבר 1990, כסינגל המוביל מתוך אלבום הבכורה שלהם,"Gonna Make You Sweat".

את השיר שרה הזמרת מרתה ווש  בליווי קטעי ראפ של הראפר פרידום ויליאמס ; השיר נכתב על ידי רוברט קליווילס, פרדריק ויליאמס ודייוויד קול, והופק על ידי קליווילס וקול.

השיר הגיע למקום הראשון במצעדי הדאנס באוסטריה, קנדה, גרמניה, שוודיה וארצות הברית. מגזין בילבורד דירג את השיר בין "500 שירי הפופ הטובים בכל הזמנים" לשנת 2023.

## הצלחת השיר
השיר צעד במקום הראשון במצעד הבילבורד הוט דאנס קלאב פליי במשך חמישה שבועות בדצמבר 1990, והגיע לראש מצעד בילבורד הוט 100 במשך שבועיים בשנת 1991 (9 בפברואר ו-16 בפברואר). השיר הגיע גם לראש מצעד RPM Dance/Urban הקנדי.

באירופה הגיע השיר למקום הראשון באוסטריה, גרמניה, הולנד ושווייץ. הסינגל הגיע לעשירייה הראשונה גם בבלגיה, דנמרק, פינלנד, יוון, איסלנד, נורווגיה, ספרד, שוודיה ובריטניה, כמו גם במצעד Eurochart Hot 100, שם הגיע למקום השני.
בבריטניה, הוא הגיע למקום השלישי בשבוע השישי שלו במצעד הסינגלים הבריטי. השיר הגיע לטופ 20 באירלנד, לטופ 30 באיטליה ולטופ 50 בצרפת. באוקיאניה, הסינגל הגיע למקומות השני והשלישי בניו זילנד ובאוסטרליה. האלבום הגיע לתקליט פלטינה בארצות הברית, לאחר שמכר מיליון עותקים.

## בתרבות
* בשנת 2011, יצאה לאור גרסת ריקוד מונפשת של השיר, עבור משחק הווידאו-ריקוד Just Dance 3.
* השיר מופיע בפרק "Homer's Phobia" בעונה 8 של סדרת הטלווויזיה המאויירת "משפחת סימפסון".
* המלך ג'וליאן (דמות הלמור בסדרת סרטי "מדגסקר") שר גרסת כיסוי קצרה לשיר, בסצנה מוקדמת מתוך סרט הקולנוע "מדגסקר 3" משנת 2012.

## מיקומי שיא

## מכירות

## גרסאות כיסוי
* בשנת 2006, הדי ג'יי הצרפתי בוב סינקלר, עיבד מחדש את השיר, וקרא לו בשם "Rock This Party (Everybody Dance Now)", שהפך ללהיט במדינות רבות, כולל בריטניה, פינלנד וצרפת שם הגיע למקום ה-3, ובבלגיה, שם הגיע למקום הראשון הן במצעד 50 האולטרה-טופ פלנדריה והן במצעד וולוניה.
* הלהקה הרוסית ליטל ביג, ביצעה גרסת כיסוי לפסקול הקומדיה הקולנועית "סרט המשך בוראט", בכיכובו של סשה ברון כהן.

## קישורים חיצוניים
* 
* 20px "Gonna Make You Sweat (Everybody Dance Now)", במסד הנתונים המוזיקלי AllMusic **(באנגלית)**
* 20px "Gonna Make You Sweat (Everybody Dance Now)", במסד הנתונים המוזיקלי MusicBrainz **(באנגלית)**
* 30px "Gonna Make You Sweat (Everybody Dance Now)", במסד הנתונים המוזיקלי Genius **(באנגלית)**
* 20px "Gonna Make You Sweat (Everybody Dance Now)", במסד הנתונים המוזיקלי Discogs **(באנגלית)**
* 20px "Gonna Make You Sweat (Everybody Dance Now)", באתר המוזיקה Spotify **(באנגלית)**
* 44px "Gonna Make You Sweat (Everybody Dance Now)", באתר המוזיקה אפל מיוזיק **(באנגלית)**
* 44px "Gonna Make You Sweat (Everybody Dance Now)", באתר המוזיקה Deezer **(באנגלית)**
* 55px "Gonna Make You Sweat (Everybody Dance Now)", באתר המוזיקה Tidal **(באנגלית)**
* 20px ["Gonna Make You Sweat (Everybody Dance Now)"](https://www.last.fm/music/C%252BC+Music+Factory/Pure...+90s+Dance+Party/Gonna+Make+You+Sweat+(Everybody+Dance+Now)), באתר המוזיקה Last.fm '''(באנגלית)'''
* 20px "Gonna Make You Sweat (Everybody Dance Now)", באתר המוזיקה SoundCloud **(באנגלית)**
* 20px "Gonna Make You Sweat (Everybody Dance Now)", באתר המוזיקה Musixmatch **(באנגלית)**
* 60px "Gonna Make You Sweat (Everybody Dance Now)", באתר המוזיקה שזאם **(באנגלית)**
*"Gonna Make You Sweat (Everybody Dance Now)", באתר המוזיקה SecondHandSongs **(באנגלית)**

## הערות שוליים

קטגוריה:שירי 1990
קטגוריה:סינגלי בכורה מ-1990
קטגוריה:סינגלים מ-1991
קטגוריה:שירים באנגלית
קטגוריה:שירים על ריקודים
קטגוריה:שירי דאנס אמריקאיים
קטגוריה:שירי פאנק (Funk)
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס